Arthur Purves Phayre

Arthur Purves Phayre (født 7. mai 1812 i Shrewsbury, død 14. desember 1885 i Bray ved Dublin) var britisk koloniadministrator og offiser.

 Liv og virke 
Han ble med i hæren i India i 1828. I 1846 ble han assistent til den britiske kommissæren i Tenasserim og senere selv kommissær i Arakan i 1849 og i Pegu i  1852. Phayre. I 1855 ble han major og 1857 sendt i diplomatisk oppdrag til det burmesiske hoff.

Han ble i 1862 britisk guvernør (chief commissioner) over hele provinsen Britisk Burma (Arakan, Irrawaddy, Pegu og Tenasserim) og forble i denne posten til 1867. 

Phayre var årene 1874–1878 guvernør for Mauritius og ble i 1877 generalløytnant. 

Phayre skrev History of Burma (1883). En statue over ham ble i 1885 reist i Rangoon. 

En rekke dyr er blitt oppkalt etter ham:

 Phayre's Leaf Monkey, Trachypithecus phayrei
 Indochinese Flying Squirrel, Hylopetes phayrei
 Phayre's Squirrel, Callosciurus phayrei
 Eared Pitta, Pitta phayrei
 Brown Asian Forest Tortoise, Manouria emys phayrei subspecie av Manouria emys

Referanser

Kategori:Britiske offiserer
Kategori:Britiske historikere
Kategori:Britiske politikere
Kategori:Personer fra Shrewsbury